CELEX: 62011CN0610
Language: sk
Date: 2011-11-29 00:00:00
Title: Vec C-610/11: Odvolanie podané 29. novembra 2011 : Centrotherm Systemtechnik GmbH proti rozsudku Všeobecného súdu (šiesta komora) z  15. septembra 2011 vo veci T-434/09, Centrotherm Systemtechnik GmbH/Úrad pre harmonizáciu vnútorného trhu (ochranné známky a vzory)

17.3.2012   
            
            
               SK
            
            
               Úradný vestník Európskej únie
            
            
               C 80/7
            
         Odvolanie podané 29. novembra 2011: Centrotherm Systemtechnik GmbH proti rozsudku Všeobecného súdu (šiesta komora) z 15. septembra 2011 vo veci T-434/09, Centrotherm Systemtechnik GmbH/Úrad pre harmonizáciu vnútorného trhu (ochranné známky a vzory)
   (Vec C-610/11)
   2012/C 80/09
   Jazyk konania: nemčina
   
      Účastníci konania
   
   
      Odvolateľka: Centrotherm Systemtechnik GmbH (v zastúpení: A. Schulz a C. Onken, Rechtsanwälte)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), centrotherm Clean Solutions GmbH & Co. KG
   
      Návrhy odvolateľky
   
   
               —
            
            
               zrušiť rozsudok Všeobecného súdu Európskej únie z 15. septembra 2011 vo veci T-434/09,
            
         
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 25. augusta 2009 vo veci R 6/2008-4 v rozsahu, v akom vyhovelo návrhu na zrušenie ochrannej známky Spoločenstva č. 1 301 019 CENTROTHERM,
            
         
               —
            
            
               zaviazať Úrad pre harmonizáciu vnútorného trhu (ochranné známky a vzory) a centrotherm Clean Solutions GmbH & Co. KG na náhradu trov konania.
            
         
      Odvolacie dôvody a hlavné tvrdenia
   
   Toto odvolanie smeruje proti rozsudku Všeobecného súdu, ktorým zamietol žalobu odvolateľky proti rozhodnutiu štvrtého odvolacieho senátu Úradu pre harmonizáciu vnútorného trhu (ochranné známky a vzory) z 25. augusta 2009 týkajúcemu sa konania vo veci zrušenia medzi centrotherm Clean Solutions GmbH & Co. KG a Centrotherm Systemtechnik GmbH.
   Odvolateľka opiera svoje odvolanie o nasledujúce dôvody:
   
               1.
            
            
               Napadnuté rozhodnutie porušuje článok 51 ods. 1 písm. a) nariadenia o ochrannej známke Spoločenstva (1) tým, že neuznáva dôkaznú hodnotu čestného vyhlásenia konateľa odvolateľky, ktoré bolo predložené zrušovaciemu oddeleniu. Na rozdiel od názoru odvolacieho senátu a Všeobecného súdu predstavuje toto čestné vyhlásenie dokonca podľa judikatúry Všeobecného súdu prípustný dôkazný prostriedok v zmysle článku 78 ods. 1 písm. f) nariadenia o ochrannej známke Spoločenstva.
            
         
               2.
            
            
               Všeobecný súd okrem toho nesprávne vyložil článok 76 ods. 1 nariadenia o ochrannej známke Spoločenstva. Na rozdiel od názoru, ktorý zastávali predchádzajúce inštancie, podľa jednoznačného znenia článku 76 ods. 1 nariadenia o ochrannej známke Spoločenstva, ako aj štruktúry nariadenia o ochrannej známke Spoločenstva platí v konaní vo veci zrušenia podľa článku 51 ods. 1 nariadenia o ochrannej známke Spoločenstva zásada preskúmania skutočností ex offo.
            
         
               3.
            
            
               Dokumenty, ktoré odvolateľka predložila odvolaciemu senátu, nemali byť odmietnuté ako oneskorené. To vyplýva jednak zo štruktúry nariadenia o ochrannej známke Spoločenstva, osobitne z porovnania predpisov o používaní, ktoré platia v konaní vo veci zrušenia, s úpravou námietkového konania a konania o vyhlásení neplatnosti z dôvodu absolútnych prekážok priznania ochrany, jednak zo všeobecných zásad rozdelenia dôkazného bremena.
               Z tohto dôvodu je nutné účelové zúženie pravidla 40 ods. 5 vykonávacieho nariadenia (2).
            
         
               4.
            
            
               Ak by Súdny dvor odmietol účelové zúženie pravidla 40 ods. 5 vykonávacieho nariadenia, je toto pravidlo neuplatniteľné, keďže je v rozpore s ustanoveniami a štruktúrou nariadenia o ochrannej známke Spoločenstva a porušuje všeobecnú právnu zásadu proporcionality.
            
         
      (1)  Nariadenie Rady č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).
   
      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva; Ú. v. ES L 303, s. 1; Mim. vyd. 17/001, s. 189.